text: তাজিংডং (বিজয় নামেও পরিচিত) বাংলাদেশের একটি পর্বতশৃঙ্গ। সরকারিভাবে এটি বাংলাদেশের সর্বোচ্চ পর্বতশৃঙ্গ হিসেবে স্বীকৃত।  এটি বাংলাদেশের দক্ষিণ-পূর্বাঞ্চলীয় বান্দরবান জেলার রুমা উপজেলার সাইচল পর্বতসারিতে অবস্থিত। সরকারি হিসেবে তাজিংডং পর্বতের উচ্চতা  ১,২৮০ মিটার (৪১৯৮.৪ ফুট) হলেও এর প্রকৃত উচ্চতা ৭৯০ মিটার ।  পূর্বে কেওক্রাডংকে দেশের সর্বোচ্চ পর্বতশৃঙ্গ মনে করা হত, আধুনিক গবেষণায় এই তথ্য ভুল প্রমাণিত হয়েছে।  বর্তমানে বেসরকারী গবেষণায় সাকা হাফং পর্বতকে বাংলাদেশের সর্বোচ্চ পর্বতশৃঙ্গ দাবী করা হয়, তবে এটি এখনও সরকারিভাবে স্বীকৃত নয়।
  
  অবস্থান ও উচ্চতা 
  তাজিংডং বাংলাদেশের বান্দরবান জেলার রুমা উপজেলার রেমাক্রী পাংশা ইউনিয়নে সাইচল পর্বতসারিতে অবস্থিত। এটি বান্দরবান জেলার রুমা উপজেলার, উপজেলা সদর থেকে ২৫ কিলোমিটার দূরে অবস্থিত। এ পর্বতের পাশে একটি উপজাতীয় পল্লী রয়েছে। এ পাড়ার নাম নতুন সিম্পলম্পি পাড়া।
  
  নামকরণ 
  স্থানীয় উপজাতীয়দের ভাষায় ‘তাজিং’ শব্দের অর্থ বড় আর ‘ডং’ শব্দের অর্থ পাহাড়, এ দুটি শব্দ থেকে তাজিংডং পর্বতের নামকরণ করা হয়। সরকারি ভাবে, একে বিজয় পর্বত নামেও সম্বোধন করা হয়।
  
  তথ্যসূত্র
  
  আরও দেখুন 
  কেওক্রাডং
  সাকা হাফং
  
  বহিঃসংযোগ 
  জাতীয় তথ্য বাতায়নে তাজিংডং বিজয় পর্বত
  
  বিষয়শ্রেণী:বান্দরবান জেলা
  বিষয়শ্রেণী:বান্দরবান জেলার দর্শনীয় স্থান
  বিষয়শ্রেণী:বাংলাদেশের পর্বত
title: তাজিংডং